Presidenti Obama - Objektivi i republikanëve në zgjedhjet e nëntorit
Ekspertët politikë thonë se vitit 2010 mund të jetë një vit i vështirë për presidentin Obama dhe ligjvenësit demokratë në kongres.
Është një takimi i përmuajshëm i Klubit Demokratik pranë Las Vegasit. Kandidatët vendorë bëjnë thirrje për mbështetje. Disa nga demokratët këtu, si John Punticello janë të shqetësuar rreth renies së popullaritetit të presidentit Obama. Të tjerë, si Tracy Lawrence, shohin lajme pozitive për demokratët dhe presidentin. Drejtuesi i programeve radiofonike në Las Vegas, Sir Cooper thotë se demokratët duhet të dalin nga apatia ndërkohë që afrohen zgjedhjet. Por skena ishte ndryshe mes republikanëve të mbledhur dy ditë më vonë për të dëgjuar komentatorin konservator të radios, Roger Hedgecock. Republikania Sharron Angle po kandidon për një vend në senatin amerikan dhe synon të verë presidentin Obama në qendër të fushatës së saj. Ky mesazh është i qëlluar për investitorin e naftës Stan Pullen. Ai është i pakënaqur me planin shëndetësor të presidentit Obama dhe thotë se politikanët në Uashington nuk po e dëgjojnë. Lëvizja Tea Party e cila zhvilloi një miting kohët e fundit në Nevada, është intriguese për Stan Pullen dhe republikanë të tjerë. Konservatorët e vijës së ashpër e kanë presidentin Obama objektivin e tyre kryesor. Përkrahësi i lëvizjes Tea Party Harris Holler thotë se republikanët duhet t’i kushtojnë më shumë vëmendje kësaj lëvizje. Por çështja kryesore në Nevada dhe në mbarë vendin është ekonomia, thotë analisti David Damore. Ekonomia a dobët kombëtare ka dëmtuar turizmin në Las Vegas dhe republikanët po betohen se në nëntor votuesit do të preferojnë ata në zgjedhjet e nëntorit.